রূপবিকার (প্রকৌশল)
প্রকৌশলশাস্ত্রে রূপবিকার বা বিরূপণ (ইংরেজি Deformation) পরিভাষাটি দিয়ে বহিঃস্থ কোনও যান্ত্রিক বল বা ভার প্রযুক্ত হবার কারণে কোনও বস্তুর আকার-আকৃতিতে পরিবর্তনের ঘটনাটিকে নির্দেশ করা হয়। আকারের পরিবর্তনকে বিস্তারণ (Dilation) বলে, যা প্রসারণ (Expansion) অপেক্ষা ভিন্ন; আকৃতির পরিবর্তনকে আকৃতি-বিকার (Distortion) বলে। আন্তর্জাতিক পরিমাপ পদ্ধতিতে রূপবিকারের একক মিটার।